YWPG laek lukim 50 yias fo reip
Young Women's Parliamentary Group long Solomon Islands hem laek lukim olketa man wea duim kraem olsem reip fo lo mas meksave gud long olketa.
Advaesa blong grup ia, Marisa Pepa hem se olketa laek fo man wea hem komitim reip hem mas go long prisin fo minimam blong 50 yias an ino 7 yias nomoa olsem distaem.
Hem se disfala grup wea olketa save kolem YWPG, olketa i givim go wanfala petitisin long Memba blong Palimen fo West Makira, Derrik Manuari long las wik fo hem putum go long Palamen fo olketa memba toktok long hem.
Ms Pepa hem se waka long Petitisin ia hem stat las yia afta reip and meda blong wanfala smol gele long Kolobangara Island Western Province wea hem mekem evriwan long kantri sore abaotem.
Hem se disteam reip hem save gohet fo inkris go moa long kantri, espesili weitem olketa pikinini an iang gele and lo hem nid fo strong moa agensim kaen kraem olsem.
tpi_Latn tpi_Latn tpi_Latn tpi_Latn tpi_Latn tpi_Latn